Notum sit omnibus bonis hominibus qualiter ego Vitgerius, et uxor mea Ostregildis, et filius meus Rainardus, vendimus duas peciolas vinearum monachis beati Marcelli martiris, que adjacent in pago Kabilonensi, in fine Mercuriacense, ubi in Merenga vocat, et accipio de vobis precium adpreciati, scilicet solidos denariorum decem et denarios duos. Terminatur autem una peciola ex tribus partibus terra sancti Marcelli et ex uno latere terra sancte Marie de Mercuriaco, et habet in longo perticas aripennales XXII, et in lato perticas duas et pedes III. Alia peciola vinee habet in longo perticas X et pedes II, et in lato perticam unam et pedes IIIIor, et terminatur de uno latus terra Sancti Vincentii, et de alio latus et fronte terra Sancti Marcelli, de subteriori fronte senterio percurrente. Et jam dictas peciolas vinearum de nostro jure in dominatione Sancti Marcelli et monachis inibi Deo servientibus tradimus, vendimus, atque transfundimus ad habendum et possidendum atque disponendum, sine aliqua calumpnia vel contradictione. Si quis autem ista venditione a nobis facta calumpniare vel contradicere presumpserit, non hoc valeat adimplere quod repetit, sed convicti fisco publica auri untias coacti persolvant quinque. Et ut hec venditionis cartula a nobis facta firma et stabilis permaneat, actam monasterio Sancti Marcelli et manibus eam subter firmavimus atque firmare rogavimus. S. Witgerii qui venditionem istam fieri et firmare rogavit. S. Ostregildis uxoris ejus. S. Rainaldi filii ejus. S. Aynardi filii ejus. S. Vulberti qui consenserunt. S. Gisoni. S. Constantini. S. Rainaldi. S. Ayrardi. Fidem fecerunt supra scripti firmatores, Rainardus, Ainardus, Vulbertus, Giso, Constantinus, Rainaldus et Ayrardus contra cancellarium, si istam cartam non faciunt stabilem, faciant que lex est. Facta est autem hec cartula anno octavo regni Roberti regis.